**Hajdúszoboszló Város Önkormányzata Képviselő-testületének**

**32/2020. (XII. 17.) önkormányzati rendelete**

**egyes önkormányzati rendeletek módosításáról és hatályon kívül helyezéséről**

Hajdúszoboszló Város Önkormányzatának Képviselő-testülete Magyarország Alaptörvénye 32. cikk (1) bekezdés a.) pontjában kapott felhatalmazás alapján, a (2) bekezdésben meghatározott feladatkörében eljárva - Hajdúszoboszló Város Önkormányzata Képviselő-testületének Jogi, Igazgatási és Ügyrendi Bizottságának véleményének kikérésével - az alábbi rendeletet alkotja egyes önkormányzati rendeletek módosítás és hatályon kívül helyezése tárgyában:

**1. §**

(1) A közösségi együttélés alapvető szabályairól és ezek elmulasztásának jogkövetkezményeiről szóló 13/2013. (V. 09.) önkormányzati rendelet (továbbiakban: Rendelet) 2. § (1) bekezdés f./ pontjának szövege az alábbira módosul:

*„a közterület-használat, közterület-hasznosítás helyi szabályairól szóló 12/2019. (IV. 25.) számú önkormányzati rendeletben szabályozott magatartási normákat megsérti,”.*

(2) A Rendelet 8. § (2) bekezdésének szövege az alábbira módosul:

*„Az eljárás lefolytatása során az általános közigazgatási rendtartásról szóló 2016. évi CL. törvény rendelkezéseit kell alkalmazni.”*

**2. §**

(1) A fizető parkolási rendszerről szóló 5/2012. (III. 22.) önkormányzati rendelet (továbbiakban: Rendelet1) 12/A. § (1) bekezdésben található „gépjárműadó hátraléka” szövegrész helyett az „adóhátraléka” szövegrész kerül.

(2) A Rendelet1 12/A. § (4) bekezdés d./ pontjában található „gépjárműadó hátraléka” szövegrész helyett az „adóhátraléka” szövegrész kerül.

**3. §**

Hatályát veszti az önkormányzati adóügyekre érvényes adóeljárási szabályokról szóló 35/2015. (XII.17.) önkormányzati rendelet.

**4. §**

Hatályát veszti az elektronikus ügyintézés bevezetéséről szóló 30/2005. (X.27.) önkormányzati rendelet.

**5. §**

Hatályát veszti az egyes önkormányzati rendeletek módosításáról és hatályon kívül helyezéséről szóló 8/2013. (III.21.) önkormányzati rendelet.

**6. §**

(1) Jelen rendelet 2020. december 20-án lép hatályba.

(2) Jelen rendelet a hatálybalépését követő napon hatályon kívül kerül.